CELEX: C2005/045/30
Language: fi
Date: 2005-02-19 00:00:00
Title: Asia C-507/04: Euroopan yhteisöjen komission 8.12.2004 Itävallan tasavaltaa vastaan nostama kanne

19.2.2005   
            
            
               FI
            
            
               Euroopan unionin virallinen lehti
            
            
               C 45/16
            
         Euroopan yhteisöjen komission 8.12.2004 Itävallan tasavaltaa vastaan nostama kanne
   (Asia C-507/04)
   (2005/C 45/30)
   Oikeudenkäyntikieli: saksa
   Euroopan yhteisöjen komissio on nostanut 8.12.2004 Euroopan yhteisöjen tuomioistuimessa kanteen Itävallan tasavaltaa vastaan. Edustajina ovat Michael Van Beek ja Bernhard Schima, avustajana on asianajaja Matthias Lang, prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1.
            
            
               toteaa, että Itävallan tasavalta ei ole noudattanut velvollisuuksiaan panna asianmukaisesti tai täysimääräisesti täytäntöön luonnonvaraisten lintujen suojelusta 2 päivänä huhtikuuta 1979 annettua neuvoston direktiiviä 79/409/ETY (1), koska se ei ole saattanut tämän direktiivin 1 artiklan 1 ja 2 kohtaa, 5 artiklaa, 6 artiklan 1 kohtaa, 7 artiklan 1 ja 4 kohtaa, 8 artiklaa, 9 artiklan 1 ja 2 kohtaa sekä 11 artiklaa täysimääräisesti tai asianmukaisesti osaksi Itävallan kansallista oikeusjärjestystä.
            
         
               2.
            
            
               velvoittaa Itävallan tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Komissio katsoo nyt kysymyksessä olevassa kanteessaan, että sille ilmoitetuilla tai sen tiedossa olevilla Burgenlandin, Kärntenin, Niederösterreichin, Oberösterreichin, Salzburgin, Steiermarkin, Tirolin, Vorarlbergin ja Wienin osavaltioiden toteuttamilla lainsäädäntötoimilla on pantu virheellisesti täytäntöön direktiivi 79/409/ETY.
   Komissio katsoo, että direktiivin soveltamisalaa (direktiivin 1 artiklan 1 ja 2 kohta), lintulajien yleistä suojelujärjestelmää (direktiivin 5 artikla), myyntikieltoa (direktiivin 6 artiklan 1 kohta), liitteessä II lueteltujen lajien metsästystä (direktiivin 7 artiklan 1 kohta), kannan säilyttämistä (direktiivin 7 artiklan 4 kohta), kiellettyjä metsästys- ja pyydystämismenetelmiä ja -välineitä (direktiivin 8 artikla) ja luonnonvaraisten lintulajien istuttamista (direktiivin 11 artikla) koskevia säännöksiä ei ole pantu täysimääräisesti tai asianmukaisesti täytäntöön yksittäisten osavaltioiden osalta.
   
      (1)  EYVL L 103, s. 1.